Продукти и услуги през 2014 г. (2013 г.)

Анализ на политиките и докладване Констатациите от извършения от Центъра Преглед на напредъка към постигане на поставените цели за професионално образование и обучение (ПОО) 2010 — 2014 г. са послужили при обсъждането на политиките между генералните директори, работещи в сферата на професионалното обучение, по време на гръцкото и италианското председателство и по време на заседанията на Консултативния комитет за професионално обучение (ACVT). Тези констатации са представени също и на конференцията на Центъра и ГД „Образование и култура“, проведена на 29 и 30 септември 2014 г. Центърът също така е участвал в определянето на нови приоритети за ПОО. Центърът е публикувал кратки прегледи на националните системи за ПОО („Spotlights on VET“) и е изготвил подробни досиета по страни за политиките за ПОО за всички държави членки, Норвегия и Исландия. Тази информация е била използвана при изготвянето на препоръките за отделните страни на европейския семестър за 2014 г. Центърът е използвал обширната си информация относно политиките за ПОО, за да представи националните усилия за подобряване на перспективите за заетост на завършващите програмите за ПОО в контекста на Рамката за съвместна оценка на напредъка в политиката за образование и обучение (публикация в изданието на „Education and Training Monitor“ за 2014 г.). Публикувани са подбрани статистически показатели за политиката за ПОО. Те улесняват прегледа на ситуацията във всяка държава членка. Центърът е предоставил показатели, основани на данни от проучването на уменията на възрастните (PIAAC), за водещата публикация на ОИСР „Education at a Glance“. Общи инструменти на европейско ниво, квалификации и резултати от ученето Центърът е координирал дейността на консултативната група по Европейската квалификационна рамка (ЕКР) съвместно с Европейската комисия и е анализирал развитието на националните квалификационни рамки в 36 държави. Резултатите са публикувани в информационната бележка „Qualifications frameworks: expanding influence, persisting obstacles“. Продължава подкрепата за Европейската референтна рамка за осигуряване на качество в професионалното образование и обучение (EQAVET) и Европейската система за трансфер на кредити в професионалното образование и обучение (ECVET). Актуализацията от 2014 г. на Европейския справочник относно валидирането на неформалното и самостоятелното учене (за 33 държави) е публикувана в интернет. Центърът също е публикувал информационна бележка „The validation challenge: how close is Europe to recognising all learning?“ Посещенията на уебсайта Европас, който се управлява от Центъра и се поддържа на 27 езика, са достигнали 102 млн. от стартирането му (21,7 млн. за 2014 г. и 20,1 млн. за 2013 г.). Потребителите са създали 47 млн. автобиографии онлайн (13,1 млн. за 2014 г. и 9,8 млн. за 2013 г.). Центърът е извършил целево проучване относно засилването на ефекта от съвместната работа на европейските механизми и е провел обсъждане на констатациите на конференция на високо ниво (Солун, 28 и 29 ноември). През академичната 2013/2014 година Центърът е координирал последните 245 учебни посещения на 2 709 специалисти в областта на професионалното образование и обучение от 34 държави (програмата е приключила през септември 2014 г.). Обучение на възрастни, преход и професионална практика За да подкрепи Европейския алианс за професионална практика, Центърът е насърчавал сътрудничеството на европейско ниво между държавите членки в областта на развитието на ученето, основано на работа под формата на професионална практика, и е преразгледал условията за разработване и разширяване на професионалната практика в различните държави. Центърът и Европейската комисия са организирали европейска конференция „Насърчаване на партньорство за растеж“ (Солун, 7 и 8 май), за да помогнат на участващите държави да намерят потенциални партньори, с които да си сътрудничат при разработването на схеми за професионална практика. За тази конференция Центърът е публикувал информационна бележка „Developing apprenticeships“. За да подпомогне младите хора и работници да се справят с преходите на пазара на труда и да постигнат положителни професионални резултати, Центърът е публикувал изследване „Navigating difficult waters: learning for career and labour market transitions“. Анализ на уменията През 2014 г. Центърът е поел отговорността за инициативата „Панорама на уменията в ЕС“. Центърът е публикувал онлайн последните прогнози за търсенето и предлагането на професионални умения (за периода 2013 — 2025 г.) и е участвал в изготвянето на доклада на Съвета по световната програма (GAC) за заетостта в рамките на Световния икономически форум (в който Центърът членува в периода 2012 — 2014 г.) „Matching skills and labour market needs in the world economy — Building Social Partnerships for Better Skills and Better Jobs“, който е представен на форума в Давос-Клостерс. Публикувана е информационната бележка „Skills mismatch: more than meets the eye“. Вторият съвместен форум на Центъра и ОИСР за „Екологични умения“ е проведен през февруари в Париж. Заедно с Европейската фондация за обучение (ETF) и Международната организация на труда (МОТ) Центърът е изготвил наръчници относно подходите за предвиждане на нуждите от определени умения. Той също така се е присъединил към Международния център за обучение на МОТ (ITC-ILO) при организирането на курс за обучение в областта на „предвиждането на нуждите от определени умения и съответствието между уменията и потребностите“. Центърът е участвал в изготвянето на публикацията на ОИСР и ЕС „Matching economic migration with labour market needs“. Въздействие на извършваните от Центъра дейности Ключовите показатели за резултатите показват високо въздействие от дейността — работата на Центъра е посочена в 97 документа на ЕС относно различни политики. Центърът е предоставил консултации и експертен опит за организиране на събития на председателството на ЕС и заседания на заинтересовани страни на високо ниво в ЕС в подкрепа на прилагането на политиките (164 участия). Центърът е организирал 69 конференции, семинари и заседания с представители на ЕС и националните институции на високо ниво. 92 % от участниците са определили тези събития като добри или много добри. Изтеглени са около 6 00 000 публикации на Центъра, в т.ч. 71 000 информационни бележки, насочени към лицата, определящи политиките, и публикувани на осем езика. Това показва високо ниво на интерес към знанията и опита, с които разполага Центърът. 745 публикации за дейността на Центъра са публикувани във водещи европейски медии, в т.ч. Die Welt, Times Educational Supplement и El País. Публикациите и изследванията на Центъра са цитирани в академични/научни издания (413 цитата за 2013 — 2014 г.). За повече информация вж. www.cedefop.europa.eu (Годишен доклад и Годишен отчет за дейността за 2014 г).